
EUROOPA PARLAMENDI SEADUSANDLIKU RESOLUTSIOONI PROJEKT
mis käsitleb nõukogu otsuse eelnõu Euroopa Liidu Õiguskaitsekoostöö Ameti (Europol) ja Brasiilia föderaalpolitsei vahelist ja nende kaudu tehtavat koostööd käsitleva Euroopa Liidu ja Brasiilia Liitvabariigi vahelise lepingu Euroopa Liidu nimel sõlmimise kohta
(05617/2025 – C10‑0045/2025 – 2024/0321(NLE))
(Nõusolek)
Euroopa Parlament,
–	võttes arvesse nõukogu otsuse eelnõu (05617/2025),
–	võttes arvesse Euroopa Liidu Õiguskaitsekoostöö Ameti (Europol) ja Brasiilia föderaalpolitsei vahelist ja nende kaudu tehtavat koostööd käsitlevat Euroopa Liidu ja Brasiilia Liitvabariigi vahelist lepingut (05618/2025),
–	võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 16 lõikele 2, artiklile 88, artikli 218 lõike 6 teise lõigu punkti a alapunktile v ja artikli 218 lõikele 7 (C10‑0045/2025),
–	võttes arvesse kodukorra artikli 107 lõikeid 1 ja 4 ning artikli 117 lõiget 7,
–	võttes arvesse kodanikuvabaduste, justiits- ja siseasjade komisjoni soovitust (A10‑0000/2025),
1.	annab nõusoleku lepingu sõlmimiseks;
2.	teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Brasiilia Liitvabariigi valitsusele ja parlamendile.

Lepinguga pannakse alus Europoli ja Brasiilia pädevate asutuste vahelisele koostööle, et võimaldada nende vahel isikuandmete ja isikustamata andmete vahetamist. Selline leping on vajalik, et toetada ja tugevdada liidu liikmesriikide ja Brasiilia ametiasutuste tegevust kuritegude, sealhulgas raskete kuritegude ja terrorismi tõkestamisel ja nende vastu võitlemisel. Samal ajal nähakse lepinguga ette asjakohased kaitsemeetmed seoses üksikisikute inimõiguste ja põhivabadustega, sealhulgas õigusega eraelu puutumatusele ja andmekaitsele.

Õiguskaitsealane koostöö terrorismivastase võitluse valdkonnas ning organiseeritud kuritegevuse, korruptsiooni, ebaseadusliku uimastikaubanduse, küberkuritegevuse, rahapesu, terrorismi rahastamise ja ebaseadusliku rände tõkestamise ja nende vastu võitlemise valdkonnas võib tuua suurt kasu mõlemale poolele ning see on Euroopa Liidu huvides. Kasvav nõudlus uimastite järele ja Euroopa Liidu suunal hoogustuv ebaseaduslik uimastikaubandus kujutavad endast tõsist ohtu meie julgeolekule. Seetõttu peaks Europolil olema võimalik teha tihedat koostööd, sealhulgas isikuandmete vahetamise kaudu, kolmandate riikide, näiteks Brasiilia õiguskaitseasutustega, et võidelda kõigi nende ohtlike kuritegude vastu. 

Samuti tuleb märkida, et Euroopa andmekaitseinspektor on oma arvamuses kinnitanud, et leping sisaldab piisavaid tagatisi üksikisikute eraelu puutumatuse ning põhiõiguste ja ‑vabaduste kaitseks. 

Raportöör on seisukohal, et lepingu sõlmimine aitab tagada meie kodanikele turvalisema ja kindlama Euroopa. Seega saab anda soovituse, et Euroopa Parlament annaks oma nõusoleku lepingu sõlmimiseks.

<FootprintIntro>Vastavalt kodukorra I lisa artiklile 8 kinnitab raportöör, et ta sai raporti projekti koostamisel sisendmaterjali järgmistelt üksustelt või isikutelt:</FootprintIntro>
	Üksus ja/või isik

	European Commission, Directorate-General for Migration and Home Affairs 


Eespool esitatud loetelu koostamise eest vastutab ainuisikuliselt raportöör.
Kui loetelus on märgitud füüsiliste isikute nimi või ametikoht või mõlemad, kinnitab raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

